familie bediening | DinkJeug 124172615
11th January 2019 dinkjeugKAMPEfamilie bediening, familie kamp, groei
Teks en tema van die naweek:
Teks: Handelinge 2: 41 – 47 Die Eerste Gemeente
Fokus teks: Hand 2: 42
Tema: Families wat saam glo en groei!
Program en temas:
Vrydagaand Sessie 1: Die onderlinge verbondenheid (omgee)
Saterdagoggend Sessie 2: Die leer van die apostels (luister)
Saterdagoggend Sessie 3: Die gemeenskaplike maaltyd (eet)
Saterdagmiddag Sessie 4: Alles met mekaar gedeel (dien)
Saterdagaand Sessie 5: Die gebede (bid)
Sondagoggend Sessie 6: Nagmaal en samevatting
"Click" HIER om die hele program af te laai.
10 idees om gesinne saam te bedien
15th November 2018 dinkjeugFAMILIE NETWERKfamilie bediening, idees, kamp, wenke
Dit is 'n wonderlike manier om genoeg tyd te kry met gesinne om hulle bekend te stel aan geloofsgewoontes. Hierdie kamp is nie net 'n saamkuier kamp met 'n Sondag "erediens" nie, maar 'n kamp met 'n paar kort sessies waar geloofsgewoontes prakties ingeoefen word.
Wat doen 'n mens egter op 'n kamp met gesinne wat hoërskool kinders ook het? Kan 'n mens een kamp vir alle gesinne doen? Een moontlikheid is dat 'n mens hier en daar dan iets "ouer" uitwerk vir die gesinne wat tieners het. Of dalk eerder 'n kamp hou een jaar met gesinne met (oorwegend) voorskool en laerskool kinders en die daaropvolgende jaar 'n kamp met gesinne met (oorwegend) hoërskoolkinders. Dit is egter belangrik dat die hele gesin, ongeag die gesinsamestelling, welkom moet voel.
Tent oorslaap aand
Dit kan by die kerk gebeur, in die kerksaal of in die tuin van die kerk of dit kan op 'n sportveld of ander plek gebeur. Die hele gesin kom kamp, indien moontlik, en daar is 'n kort program wat gesinne iets leer oor huisgewoontes.
Baie gemeentes hou in die Julie vakansie 'n uitreik vir tieners na 'n ver plek. Hiervoor is daar gewoonlik sessies vooraf om die tieners voor te berei. Een idee is dat ouers (en ander gesinslede) ook vooraf na een van die sessies genooi word om meer te hoor van waaroor die uitreik gaan. Hulle moet dan tydens hierdie sessie ook in gesinsverband praat oor die tieners se verwagtings, ens. Hierdie geselstyd word gefasiliteer. Só leer gesinne om op 'n dieper vlak met mekaar te gesels. Na die uitreik plaasgevind het, kan daar 'n braai gehou word waar ouers (gesinne) ook genooi word om terugvoer stories van die uitreik te hoor.
Ouers moet tieners op Sondagoggend kom haal by die kamp en die laaste "sessie" bywoon van die kamp. Dit kan die vorm aanneem van 'n piekniek, waar tieners die geliefkoosde kampliedjie vir hulle ouers sing, en waar daar ook vertel word wat die tema van die kamp was. Daar kan geleentheid wees vir een of twee getuienisse (vooraf gereël met die betrokke tieners). Daarna kan 'n fasiliteerder die tieners begelei om aan hulle ouers (in gesinsverband) te vertel:
waar hulle die Here ontmoet het op die kamp
wat het hulle geleer oor God / geloof
wat het hulle ervaar
watter aanbiddingslied tot hulle gespreek het
watter teks die meeste tot hulle gespreek het
Dit is belangrik egter dat tieners voorberei word hiervoor, aangesien almal nie noodwendig vrymoedigheid het om spontaan hieroor te gesels nie. Tieners wie se ouers nie kan kom nie, moet ook verwelkom word in ander gesinne sodat hulle deel kan wees.
"Familiekamp" waar gesinne tuis slaap
'n "Kamp" word gehou by die kerk, maar gesinne slaap saans tuis. Dit bespaar kostes en maak dit vir almal moontlik om te kom. Ook diegene met besige programme kan byvoorbeeld vir die Saterdagaand aansluit.
'n Ouerskap kursus of geleentheid word gereël waar ouers toegerus word. Tydens sekere van die sessies of op 'n sekere tyd, word die kinders / tieners genooi om by te kom sodat daar saamgesels kan word of een van die aktiwiteite geoefen kan word.
Erediens om tafels
'n Alternatiewe diens word gehou waar ouers en kinders / tieners om tafels sit sodat die erediens interaktief kan plaasvind. In die meeste gesinne vind geloofsgesprekke nie gereeld plaas nie. Hierdie is 'n ideale geleentheid om te oefen om saam die teks te lees en die vrae te bespreek. Almal moet deelneem en moet geleentheid kry om te gesels. Dit werk ook goed om 'n aktiwiteit na aanleiding van die tema te doen in gesinsverband, byvoorbeeld familie waardes te teken, of 'n kruis te versier vir Lydenstyd. Die kinders / tieners wie se ouers nie opdaag nie, word ingedeel by hulle maats se gesinne en welkom laat voel. Dit is ook moontlik om dit met die hele gemeente te doen.
Kategese met ouers
Ouers kan genooi word om gereeld (elke kwartaal) of tydens spesiale geleenthede saam kategese by te woon. Dit help ouers om saam die "les" te ervaar, die kategeet te ontmoet en 'n ondersteuningstelsel vir die kategeet te vorm. Dit is ook 'n goeie geleentheid om as gesinne saam te gesels oor 'n tema. Die tema van die byeenkoms kan die Kerkjaar wees, 'n familie of geloofsgewoonte bespreek en in-oefen of selfs die lewensfase van die kind wees. Voorbeelde is:
'n kategese les vir Graad 1 en hulle gesinne oor hoe elkeen vir God spesiaal is en God altyd by ons is
'n kategese les met ouers en Graad 7's oor groepsdruk en hantering van vrese as voorbereiding vir hoërskool
'n byeenkoms in Lydenstyd, Pinkster, Koninkrykstyd of Advent om oor die kerkjaar te gesels en iets te maak vir die huis daaroor
'n kategese les vir Graad 4-6 ouers oor huisgeloof tyd
Tydens hierdie byeenkoms waar kinders (graad 4-6) "rapporte" (m.a.w. terugvoer) gee vir ouers oor hulle sterkpunte (en waaraan hulle kan werk). Dit word positief gedoen met sinne wat bloot op die rapport omkring word – hierdie dien as gespreksaanknoopspunte en is 'n goeie hulpmiddel vir eerlike gesprek oor verhoudings en gesinsdinamika.
Vier nagmaal in gesinsverband. Dit kan om tafels gebeur of bloot in groepe in die kerkbanke. Skep geleentheid waar almal vir mekaar kan vertel wat die betekenis van nagmaal is en die nagmaal ook aan mekaar kan bedien (dit word ingestel en begelei deur 'n voorganger). Dit is ook 'n wonderlike geleentheid om vir mense te leer om vir mekaar te bid en mekaar te seën (ondersteun hulle deur vir hulle die woorde of 'n riglyn te gee, want dit kom nie vir almal maklik nie).
Hierdie is saamgestel deur die Familie Netwerk groep wat op 26 Oktober 2018 te Stellenbosch byeengekom het. Die Familie Netwerk kom gereeld bymekaar om artikels te bespreek en "best practices" te identifiseer wat gemeentes kan help met Familie bediening.
Die waardevolste geskenk aan jou kind!
20th September 2018 dinkjeugFAMILIE NETWERKDiepDink, dinkdiep, familie bediening, familiebediening, huisgeloof, leier toerusting, ouers, toerusting
– Immanuel van Tonder
Daar is een geskenk wat meer waardevol is as die meeste ander geskenke wat jy aan jou kind kan gee. Hierdie geskenk kos niks nie, maar dit vra alles van jou. Dit is binne bereik van elke ouer maar dit is ook een van die moeilikste geskenke om te gee. Dié geskenk is om elke oomblik met deernis (compassion) volbewus teenwoordig te wees. 'n Ander woord daarvoor is "mindfulness" of "kindfulness". Ek gebruik die woord deernisvolle volbewussyn.
Is familiebediening 'n afdeling van gemeente-wees of is 'n gemeente een groot familie?
20th July 2018 dinkjeugFAMILIE NETWERKeredienste, familie, familie bediening, familie netwerk, familiebediening, huisgeloof, idees, intergenerasioneel
Gespreksnotas van die Familie Netwerk byeenkoms gehou op 19 Julie 2018 aan die hand van 'n hoofstuk "Congregations as Family" in die boek "Passing on the Faith. A Radical New Model For Youth and Family Ministry" deur Merton P. Strommen en Richard A. Hardel.
Familiebediening is beide'n afdeling van gemeente-wees én die gemeente is ook een groot familie. Daarom beteken familiebediening dat ons twee dinge doen:
11th May 2018 dinkjeugFAMILIE NETWERKfamilie, familie bediening, familie netwerk, sorg
'n Gemeente wat graag holisties na hulle families wil omsien, kan selde die hele spektrum van sorg dek. Gemeentes het gewoonlik reeds inisiatiewe, maar die behoeftes vir families is gewoonlik ook wyer as die gemeente se bediening. Die gemeente moet dus eerstens seker wees oor wat hulle aan families bied en dan bewus wees van die "gate" waar behoeftes is.